ddrg/super_eurlex huggingface dataset:
3.6.2

ETSK katsoo, että erilaiset eriarvoisuustekijät huomioon ottavan oikeudenmukaisen ja tehokkaan korvausmekanismin luominen on monimutkainen tavoite, johon sosiaalinen ilmastorahasto ei kykene todella vastaamaan. Suhteellisen köyhä maa, jossa eriarvoisuus on vähäistä, voi saada rahastosta vähemmän rahaa kuin rikas maa, jossa eriarvoisuutta on huomattavasti.
3.3.4

Erityistä huomiota on kiinnitettävä myös digitaalisen siirtymän sosiaalisiin vaikutuksiin. Tämä on tärkeää senkin vuoksi, että pandemia on nopeuttanut digitalisaatiota. ETSK suhtautuu myönteisesti siihen, että komissio kiinnittää huomiota muun muassa verkko-opiskelun epätasaiseen saatavuuteen, jolla voi olla pitkäaikaisia seurauksia, kuten heikot perustaidot, ja joka voi siten pahentaa koulutuksen eriarvoisuutta. Komitea on täysin samaa mieltä siitä, että jäsenvaltioiden olisi tehostettava toimia oppimistulosten parantamiseksi koulutusjärjestelmiensä kaikissa osissa. Jotta osaamisen kysyntä ja tarjonta saataisiin kohtaamaan nykyistä paremmin ja voitaisiin ehkäistä sosiaalisten erojen kasvua, on tunnustettava oikeus elinikäiseen oppimiseen ja taattava mahdollisuudet tällaiseen oppimiseen. Tätä on tuettava julkisin varoin, jotta vastuullisia yrityksiä voidaan auttaa tarjoamaan laadukasta elinikäistä koulutusta. Digitaalisen kuilun kaventamiseksi olisi pidettävä visusti huoli siitä, että digitaaliset palvelut ovat vammaisten ja ikääntyneiden henkilöiden saavutettavissa.
2.9

EPV päätyi siihen, että pankkien elvytys- ja kriisinratkaisudirektiivin vaatimuksia ei voitaisi täyttää ilman lisäsäännöksiä, jotka olisi sisällytettävä tason 1 tekstiin. Sen lisäksi, että on tarpeen ottaa käyttöön sisäisen MREL-vähimmäisvaatimuksen kattamiseen hyväksyttävien instrumenttien välillinen merkitseminen, on havaittu joitakin muita kriisinratkaisuun liittyviä ongelmia sen jälkeen, kun tarkistettu TLAC-/MREL-kehys tuli voimaan vuonna 2019. Ongelmat liittyvät lähinnä sellaisten G-SII-konsernien sääntelyyn, joihin sovelletaan MPE-kriisinratkaisustrategiaa, mukaan lukien ne MPE-konsernit, joilla on tytäryrityksiä kolmansissa maissa. Vakavaraisuusasetuksessa ei esimerkiksi tällä hetkellä täsmennetä, kattavatko TLAC-standardiin tehdyt mukautukset, jotka koskevat sellaisia G-SII-laitoksia, joihin sovelletaan MPE-kriisinratkaisustrategiaa, myös kolmannessa maassa sijaitsevat G-SII-laitoksen tytäryritykset.
5.3

ETSK ymmärtää, että jäsenvaltiot ovat toimineet terveystilanteen suhteen eri tavoin, mutta korostaa myös, että koordinointia ja hyviä käytäntöjä olisi edistettävä entistä enemmän rokotusprosessin jälkeen. Unionin on hyödynnettävä vahvuuksiaan, erityisesti kansalaisten, tuotteiden ja pääomien vapaata liikkuvuutta. Komitea haluaa, että tätä vapautta tuetaan jäsenvaltioiden terveydenhuoltojärjestelmiä vaarantamatta, ja tämä on mahdollista vain sisämarkkinoiden koordinoinnin avulla. Jäsenvaltiot ovat vuosien saatossa osoittaneet useaan otteeseen, että tämä on mahdollista. Nyt on aika reagoida asianmukaisella tavalla.
2.8.3

ETSK huomauttaa, että sinisen talouden piirissä toimivilla on vastassaan monia muitakin haasteita, kuten epäreilu maailmanlaajuinen kilpailu ja teknologian nopea kehitys. Tämän lisäksi covid-19-pandemia on koetellut ankarasti monia toimialoja, joiden on selviydyttävä sen vaikutuksista. Tämä koskee etenkin matkailua ja siihen liittyviä palveluja. Sujuva ja onnistunut elpyminen – vihreän ja digitaalisen siirtymän mukaisesti – on näin ollen ratkaisevan tärkeää siniselle taloudelle.
C 341/106

Euroopan talous- ja sosiaalikomitean lausunto aiheesta ”Ehdotus Euroopan parlamentin ja neuvoston asetukseksi Intian valtameren tonnikalatoimikunnan (IOTC) toimivalta-alueella sovellettavista hoito-, säilyttämis- ja valvontatoimenpiteistä sekä neuvoston asetusten (EY) N:o 1936/2001, (EY) N:o 1984/2003 ja (EY) N:o 520/2007 muuttamisesta”

(COM(2021) 113 final – 2021/0058 (COD))

(2021/C 341/15)

Lausuntopyyntö Euroopan parlamentti, 24.3.2021 neuvosto, 31.3.2021 Oikeusperusta Euroopan unionin toiminnasta tehdyn sopimuksen 43 artiklan 2 kohta ja 304 artikla Vastaava jaosto ”maatalous, maaseudun kehittäminen, ympäristö” Hyväksyminen täysistunnossa 9.6.2021 Täysistunnon nro 561 Äänestystulos (puolesta / vastaan / pidättyi äänestämästä) 187/0/2

Koska komitea katsoo, että asiakirjan sisältö on hyväksyttävä, eikä komitealla ole siihen kommentoitavaa, se päätti 9.–10. kesäkuuta 2021 pitämässään 561. täysistunnossa (kesäkuun 9. päivän kokouksessa) antaa esitetystä asiakirjasta myönteisen lausunnon. Äänestyksessä annettiin 187 ääntä puolesta 2:n pidättyessä äänestämästä.
Koulutustukea on tarjottava niille, jotka sitä eniten tarvitsevat, kuten matalan osaamistason työntekijöille ja epätyypillisissä työsuhteissa oleville. Työntekijöiden koulutuksella ja yritysten rahoittamalla mutta niiden ulkopuolella tapahtuvalla koulutuksella on tuettava taitojen kehittämistä yritysten ja työntekijöiden tarpeisiin vastaamiseksi. Jotta voidaan varmistaa, että kaikilla työntekijöillä on osaamistasostaan ja sopimustilanteesta riippumatta mahdollisuus täydennys- ja uudelleenkoulutukseen, on tehtävä alakohtaisia, kansallisia ja yrityskohtaisia sopimuksia koulutustarpeiden ja koulutusta koskevien sääntöjen määrittämiseksi. Työehtosopimuksilla on varmistettava, että työntekijöillä on erilaisten kannustimien avulla mahdollisuus aikuiskoulutukseen ja palkalliseen opintovapaaseen.
1.7

ETSK korostaa, että koska henkilötietoihin sisältyy arkaluonteisia lääketieteellisiä tietoja, on äärimmäisen tärkeää, että kaikilla jäsenvaltioilla on yhteentoimivat järjestelmät, jotka noudattava yhtä vahvoja tietosuojasäännöksiä. Digitaalinen vihreä todistus ei saa edellyttää keskustietokannan perustamista ja ylläpitoa EU:n tasolla. ETSK suosittaa myös, että digitaalinen vihreä todistus laaditaan siten, että tiedot siitä, mikä edellytys täyttyy matkustamista varten, on vain matkustajan nähtävissä.
3.1

Koko maailmaa koettelee covid-19-pandemian aiheuttama talouskriisi. Tämän vuoksi teollisuusmittausalan markkinoiden, kuten muidenkin markkinoiden, kasvuvauhti on hidastunut erityisesti vuosina 2020 ja 2021. Syynä on se, että useimpien paljon kysyntää synnyttävien erikoisalojen organisaatioiden toiminta eri maissa on tällä hetkellä tai on ollut pysähtyneenä, mikä vaikuttaa kielteisesti teollisuusmittausalan markkinoihin. Covid-19-pandemia on myös vaikuttanut toimintaan laajassa mittakaavassa, ja valmistajilla on edessään vaikutusten arvioinnin asettama haaste. Tuotantolaitosten sulkemiseen johtaneet aiemmat ja nykyiset sulkutoimet ovat rasittaneet teollisuutta huomattavasti.
1.2

ETSK on vahvasti sitä mieltä, että yhtenäispatenttijärjestelmän käyttöönoton on oltava yhtenä pääpainopisteenä ja että tällainen järjestelmä on omiaan parantamaan huomattavasti EU:n yritysten kilpailukykyä. Koska yhtenäispatenttijärjestelmän käyttöön saamisessa on ilmeisiä vaikeuksia, komitea on vakuuttunut tarpeesta asettaa (pitkän aikavälin) tavoitteeksi sen siirtäminen osaksi EU:n lainsäädäntöjärjestelmää.
3.1

Verkko- ja tietoturvadirektiivi (EU) 2016/1148 on EU:n ensimmäinen laaja-alainen kyberturvallisuuden sääntelyväline, ja sen tarkoituksena on parantaa unionissa verkko- ja tietojärjestelmien kykyä sietää kyberriskejä. Direktiivin avulla on päästy hyviin tuloksiin, mutta se on myös osoittautunut joiltain osin puutteelliseksi. Yhteiskuntien digitalisaatio, jota covid-19-kriisi edelleen on voimistanut, on laajentanut uhkien kirjoa ja tuonut kärjistetysti esille yhä verkottuneempien yhteiskuntien haavoittuvuuden merkittävien ja yllättävien riskien edessä. Esiin on noussut uusia haasteita, jotka vaativat tarkasti suunnattuja ja innovatiivisia puolustuskeinoja. Sidosryhmien laajan kuulemisen tulosten perusteella kyberturvallisuus ei ole eurooppalaisissa yrityksissä riittävän korkealla tasolla, valtiot soveltavat sääntöjä epäjohdonmukaisesti eri aloilla eikä suurimpia uhkia ja haasteita ymmärretä tarpeeksi hyvin.
3.3.7

Komissio aikoo arvioida myös niin kutsuttuja veroparatiiseja koskevaa mustaa listaa, joka on ollut käytössä vuodesta 2017. Se on tutkinut maailmanlaajuisesti satoja haitallisia verojärjestelmiä, ja monet luetteloon merkityt oikeudenkäyttöalueet ovat luvanneet neuvostolle korjata epäoikeudenmukaiseen verokilpailuun ja vähäiseen avoimuuteen liittyviä huolenaiheita. ETSK yhtyy komission näkemykseen siitä, että on aika tarkistaa luettelon laadintatapaa ja tutkia, miten luettelosta saataisiin tehokkaampi ja oikeudenmukaisempi, ottaen huomioon globaalin digitaalitalouden mukanaan tuomat uudet haasteet. Komitea kannattaa niin ikään komission ehdottamaa kriteeriä, jonka mukaan tietyille pienen riskin ja vähäisen kapasiteetin oikeudenkäyttöalueille tulee antaa kohtuullisesti aikaa parantaa veroalan hyvän hallintotavan noudattamista ja avoimuuttaan, kun ne ovat joutuneet tai uhkaavat joutua luetteloon.
ETSK pohtii, miksi komissio haluaa lopettaa kokonaan kaasuinfrastruktuurin tukemisen, vaikka kyseinen infrastruktuuri on tällä hetkellä välttämätön tiettyjen EU:n alueiden toimitusvarmuudelle ja vaikka maakaasua voitaisiin käyttää siirtymävaiheen energiana ( 7 ) , joka on vähemmän haitallista kuin hiili tai öljy. ETSK on jo aiemmissa lausunnoissaan antanut tukensa sille, että maakaasuinfrastruktuuri voidaan ottaa uudelleen käyttöön uusiutuville kaasuille, jolloin siihen investoiminen on edelleen tarkoituksenmukaista ( 8 ) . Näistä syistä komitea toivoo, että maakaasua ei kokonaan suljeta tukien ulkopuolelle, ennen kuin se on tosiasiallisesti korvattu muilla vastaavanhintaisilla energialähteillä. Komitea pyytää, että maakaasun siirtoinfrastruktuuriin liittyvät hankkeet katsottaisiin asetuksen kriteerien nojalla tukikelpoisiksi ja voitaisiin valita yhteistä etua tai keskinäistä etua koskeviksi hankkeiksi.
2.1.1

YK:n Euroopan talouskomissio (UNECE) antoi yleissopimuksen tiedon saannista, yleisön osallistumisoikeudesta päätöksentekoon sekä muutoksenhaku- ja vireillepano-oikeudesta ympäristöasioissa (Århusin yleissopimus) 25. kesäkuuta 1998 ( 3 ) . Yleissopimuksessa vahvistetaan kansalaisille (yksityishenkilöille ja järjestöille) useita ympäristöön liittyviä oikeuksia. Se koostuu kolmesta pilarista: — oikeus saada ympäristöön liittyvää tietoa, joka on viranomaisten hallussa (”ympäristötiedon saatavuus”). Tähän voi sisältyä tietoa ympäristön tilasta, mutta myös toteutetuista toimintapolitiikoista tai toimenpiteistä tai ihmisten terveyden ja turvallisuuden tilasta, jos ympäristön tila voi vaikuttaa siihen. Hakijoilla on oikeus saada nämä tiedot kuukauden kuluessa pyynnön esittämisestä ja ilman, että heidän tarvitsee ilmoittaa syytä pyynnölleen. Lisäksi viranomaisilla on yleissopimuksen nojalla velvollisuus jakaa aktiivisesti hallussaan olevaa ympäristötietoa. — oikeus osallistua ympäristöä koskevaan päätöksentekoon. Viranomaisten on toteutettava järjestelyt, joiden avulla kansalaiset ja valtiovallasta riippumattomat ympäristöjärjestöt voivat esittää huomautuksia esimerkiksi ympäristöön vaikuttavista hanke-ehdotuksista tai ympäristöön liittyvistä suunnitelmista ja ohjelmista, otettava nämä kommentit asianmukaisesti huomioon päätöksenteossa ja tarjottava tietoa lopullisista päätöksistä ja niiden perusteluista (”yleisön osallistuminen ympäristöä koskevaan päätöksentekoon”). — oikeus tarkastella menettelyjä sellaisten julkisten päätösten kyseenalaistamiseksi, jotka on tehty noudattamatta kahta edellä mainittua oikeutta tai ympäristölainsäädäntöä yleensä (”muutoksenhaku- ja vireillepano-oikeus”).
3.6.3

Covid-19-kriisi on osoittanut, kuinka tarpeellisia reaktiokykyiset, tehokkaat, asianmukaisesti rahoitetut ja modernit julkiset palvelut ovat jäsenvaltioille ja niiden kansalaisille. Äkillinen kriisi voi vaatia nopeaa päätöksentekoa. Päätökset on perusteltava asianmukaisesti, ja niiden on oltava demokraattisen valvonnan alaisia. Muuten on vaarana, että demokratia kärsii. Legitimiteetin puuttuminen vähentää halukkuutta noudattaa sääntöjä. Hallituksilla on oltava yhteiskunnan luottamus, jotta ne voivat toimia nopeasti kriisin aikana, ja niiden on voitava tukeutua tehokkaisiin julkisiin palveluihin. Toimeenpanovaltaa käyttävänä hallinnon haarana myös julkisten palvelujen on nautittava luottamusta voidakseen panna päätökset tehokkaasti täytäntöön.
1.3

ETSK katsoo, että EU on oikealla tiellä, mutta työ on vasta alussa. Digitalisaatio kehittyy nopeasti, ja EU:n lainsäädännön on pysyttävä sen mukana. Tämä edellyttää vakaata ja kunnianhimoista sääntelykehystä sekä oikeudellisesti sitovia eettisiä sääntöjä ja selkeitä vastuuta koskevia sääntöjä. ETSK on vakuuttunut siitä, että tällainen dynaaminen kehitys edellyttää myös joustavia ja mukautuvia prosesseja ja jatkuvaa vuoropuhelua osapuolten välillä. Erityisesti olisi edellytettävä, että työntekijöillä on mahdollisuus ilmaista mielipiteensä. ETSK on kansalaisyhteiskunnan organisaatioiden edustajana valmis tekemään oman osuutensa.
4.5

Julkisten hankintamenettelyjen yksinkertaistaminen ja tekeminen pk-yritysten kannalta suotuisiksi ehkäisee valtioiden rajat ylittävää rikollisuutta ja markkinoiden väärinkäyttöä. Pk-yritysten kannustaminen osallistumaan nykyistä aktiivisemmin yhteisvastuuta edellyttävien, strategisten ja keskeisten alojen, kuten terveyteen ja turvallisuuteen liittyvien tavaroiden ja palvelujen alan sekä avaruus-, ilmailu- ja puolustusalojen, toimintaan on tehokas tapa integroida ne paremmin arvoketjuihin ja varmasti tervetullutta avoimessa kauppajärjestelmässä, jossa torjutaan kasvavaa protektionismia. Covid-19-pandemia on sitä paitsi osoittanut, kuinka tärkeitä monipuoliset toimitusketjut ovat ja miten tärkeää ne on lisäksi pitää Euroopan maaperällä tai lähellä Eurooppaa. Pk-yrityksiä on olennaisen tärkeää auttaa löytämään oma paikkansa tässä prosessissa. Kriisi on myös paljastanut monin tavoin, miten hauraat sisämarkkinat vieläkin ovat. Tarvitaan toimintasuunnitelma, jonka avulla varmistetaan, että jokainen ala toimii moitteettomasti, mikä on pk-yrityksille erityisen tärkeää, ja kannustetaan pk-yrityksiä laajentamaan toimintaansa aktiivisesti unionin ulkopuolisille markkinoille.
2.1

Kalastus on perinteinen ja kulttuurisesti erittäin merkittävä ammatti, joka on Euroopan unionin monille rannikkoyhteisöille tärkeä ravinnontuotannon lähde, työllistäjä, kaupankäynnin ja taloudellisen hyvinvoinnin edistäjä sekä vapaa-ajan harrastus. Kalakantojen ja ympäristövarojen elvyttämisellä on eittämättä kiire, mutta kuten ETSK on todennut aiemmissa lausunnoissaan, kansainväliset toimet on suunnattu monien vuosien ajan ympäristön kestävyydestä huolehtimiseen, kun taas taloudelliseen kestävyyteen on kiinnitetty vain vähän huomiota ja sosiaaliseen kestävyyteen ja meriturvallisuuteen vielä vähemmän.
Euroopan parlamentin ja neuvoston asetuksella (EY) N:o 1073/2009 ( 4 ) on vahvistettu kansainvälisen linja-autoliikenteen markkinoille pääsyä koskevat yhteiset säännöt. Siinä säädetään muun muassa, että kabotaasiliikennettä voivat harjoittaa unionissa tietyin edellytyksin yksinomaan ne liikenteenharjoittajat, joilla on yhteisön liikennelupa. Komission asetus (EY) N:o 361/2014 ( 5 ) sisältää asetuksen (EY) N:o 1073/2009 yksityiskohtaiset soveltamissäännöt linja-autolla harjoitettavan kansainvälisen henkilöliikenteen asiakirjojen osalta.
2.3

PEACE-ohjelman jatkaminen on elintärkeää, jotta voidaan varmistaa, että alue ei lojaaliuden kohteiden erkanemisesta johtuvien haasteiden seurauksena liu’u takaisin konfliktitilaan, joka saattaisi pahentaa brexitin jälkeistä tilannetta, mistä neuvottelujen aikana ilmenneet jännitteet ovat antaneet esimakua. PEACE-ohjelman jatkumisen merkitys on nyt ratkaisevampi kuin koskaan aiemmin vuoden 1998 jälkeen. Sitoutuminen brexit-neuvotteluissa Belfastin pitkänperjantain sopimuksesta kiinni pitämiseen ja tiukan rajavalvonnan mahdollisuuden sulkemiseen pois on tervetullutta. PEACE-ohjelmalla voi olla ratkaiseva rooli siirtymän tukemisessa, olipa siirtymä millainen tahansa. Irlannin raja on brexitin haastavin kysymys nykyisten neuvottelujen jälkeenkin. Tästä syystä rajatylittävät PEACE- ja Interreg-ohjelmat ja vuoropuhelun jatkuminen Yhdistyneen kuningaskunnan ja Irlannin välillä ovat sekä tärkeitä että välttämättömiä tekijöitä.
3.9

Laajemmasta näkökulmasta tarkasteltuna euron kansainvälinen asema vahvistuisi, jos EU harjoittaisi nykyistä yhtenäisempää ulkopolitiikkaa ja vaatisi monenvälisen lähestymistavan jatkamista kaupan suhteen. EU:n valuutta voi saavuttaa huomattavan kansainvälisen aseman vain silloin, kun EU toimii yhtenäisellä tavalla ja toimien tukena on sen yhteinen diplomaattinen ja taloudellinen voima. Tällaista toimintatapaa tulisi soveltaa energia-, liikenne-, teollisuus- ja muilla vastaavilla aloilla, joilla koko EU:n ja euroalueen edut olisi asetettava etusijalle. EU:n on myös olennaisen tärkeää puhua yhdellä äänellä geopoliittisesta kehityksestä, esimerkiksi siitä, miten Kiinan uusi silkkitie -aloite ( One Belt, One Road ) kasvattaa maan vaikutusvaltaa kansainvälisessä kaupassa. Kyse on taloudellisesta ja diplomaattisesta ohjelmasta, joka saattaa muuttaa ja jolla kenties voidaan hallita kaupankäyntiä Aasiassa ja sen ulkopuolella. Tämä vahvistaisi Kiinan taloudellista läsnäoloa kaikkialla maailmassa, joten EU:n on arvioitava ohjelman vaikutuksia perusteellisesti. EU:lla ja erityisesti euroalueella ei ole varaa katsella toimettomana ohjelman etenemistä.
4.5

Samalla kun on selvää, että ehdotuksen tarkoituksena on muuttaa nykyistä energialainsäädäntöä ja että tiettyihin aiemmin asetettuihin tavoitteisiin sitoudutaan edelleen voimakkaasti, on todettava, että tuloksiin voi vaikuttaa se, jatkaako Yhdistynyt kuningaskunta pyrkimistä samoihin tavoitteisiin unionin 27:n jäljelle jäävän jäsenvaltion kanssa.
2.6

ETSK on yhtä mieltä siitä, että ilmastoneutraaliuden tavoitteen saavuttaminen edellyttää rakenteellisia muutoksia kaikilla yhteiskunnan osa-alueilla. Vaikutukset ulottuvat kaikkiin kansalaisiin, yrityksiin ja yhteisöihin. Sen vuoksi on oleellista, että kansalaisyhteiskunta voi osallistua toimiin täysipainoisesti ja aktiivisesti ja saa käyttöönsä asianmukaiset keinot vaikuttaa ilmastoneutraaliuden saavuttamiseksi tarvittaviin toimenpiteisiin. Komitea muistuttaa myös, että ilmastonmuutokseen sopeutumisen sisällyttäminen pitkän aikavälin suunnitteluun on ratkaisevan tärkeää sosiaalisen ja taloudellisen kehityksen varmistamiseksi.
5.6

ETSK pitää fuusioteknologiaan tehtävien investointien merkitystä teollisuudelle ja pk-yrityksille myönteisenä. EU:n investoinnit ITERin rakentamiseen tuottavat merkittäviä hyötyjä eurooppalaiselle teollisuudelle , ja tiedeyhteisö antaa teollisuudelle ja yrityksille mahdollisuuden osallistua ITER-komponenttien uraauurtavaan tutkimus- ja kehitys-, teknologia-, suunnittelu- ja valmistustyöhön. Tästä syntyvä uusi tieto ja oheishankkeet luovat talouskasvua ja edistävät työllisyyttä. Vuosina 2008–2017 Fusion for Energy -yhteisyritys myönsi 839 sopimusta ja apurahaa yhteensä noin 3,8 miljardin euron arvosta kaikkialla Euroopassa. Ainakin 500 yritystä, joista osa on pk-yrityksiä, sekä yli 70 tutkimus- ja kehitysorganisaatiota noin 20 eri jäsenvaltiosta ja Sveitsistä on hyötynyt ITER-toimintoihin tehdyistä investoinneista. Lisäksi EU:n ulkopuoliset ITER-kumppanit ovat allekirjoittaneet sopimuksia eurooppalaisten teollisuuden toimijoiden kanssa omien ITER-komponenttiensa valmistuksen tueksi, mikä luo lisää uusia työpaikkoja ja kasvua eurooppalaisissa yrityksissä.
2.2

Sen lisäksi, että STCW-yleissopimus on saatettu osaksi lainsäädäntöä EU:n tasolla direktiivillä 2008/106/EY, sellaisena kuin se on muutettuna, tähän EU:n kehykseen sisältyy myös keskitetty EU:n mekanismi kolmansien maiden myöntämien merenkulkijoiden koulutus- ja pätevyysasiakirjajärjestelmien tunnustamiseksi. Tämä mekanismi on suunniteltu siten, että sen arviointi ja uudelleenarviointi, miten kolmannet maat noudattavat STCW-yleissopimusta, suoritetaan keskitetyllä ja yhdenmukaistetulla tavalla, minkä ansiosta vältytään tilanteelta, jossa kunkin jäsenvaltion olisi suoritettava nämä arvioinnit erikseen. Tämä on erityisen merkittävää, koska EU:n tasolla on tällä hetkellä tunnustettu yli 40 kolmatta maata tätä tarkoitusta varten.
5.3

Turvallisuus- ja vastuukysymysten vuoksi puoliautomaattinen ja automatisoitu ajaminen on erotettava selvästi toisistaan. Puoliautomaattisissa ajoneuvoissa ( tasot 1–4 ) uudet teknologiat (tutkat, kamerat, laser) avustavat kuljettajaa, kun taas täysin automatisoidut ajoneuvot (taso 5) eivät tarvitse lainkaan kuljettajaa. Ensimmäisessä tapauksessa kuljettaja on vastuussa kaikissa olosuhteissa, mutta jälkimmäisessä tapauksessa vastuukysymyksiä on selvennettävä. ETSK on vakuuttunut siitä, että automatisoitujen ajoneuvojen on täytettävä samat turvallisuusvaatimukset kuin muiden henkilöliikenteen järjestelmien, kuten junien tai suurten lentokoneiden tapauksessa. Kun inhimilliset virheet eliminoidaan, automatisoitujen liikennejärjestelmien on oltava sataprosenttisen turvallisia.
Yksi Eurooppa liikkeellä -aloitteen (liikkuvuuspaketti) päätavoitteista on toteuttaa vähäpäästöisen liikkuvuuden strategia ja uudistettu EU:n teollisuuspoliittinen strategia ( 4 ) . Liikkuvuuspaketti esitettiin kolmessa osassa: 31. toukokuuta ja 8. marraskuuta 2017 ja 17. toukokuuta 2018. Paketin kolmeen osaan liittyvissä yleisissä tiedonannoissa on korostettu strategian toteuttamisen merkitystä, ja on tehty useita ehdotuksia tähän suuntaan, muun muassa ehdotus asetukseksi uusien raskaiden hyötyajoneuvojen hiilidioksidipäästöjen ja polttoaineenkulutuksen seurannasta ja raportoinnista ( 5 ) ja ehdotus asetukseksi päästönormien asettamisesta uusille henkilöautoille ja uusille kevyille kuljetusajoneuvoille osana unionin kokonaisvaltaista lähestymistapaa kevyiden hyötyajoneuvojen hiilidioksidipäästöjen vähentämiseksi ja asetuksen (EY) N:o 715/2007 ( 6 ) muuttamisesta. Korostettakoon, että näiden toimenpiteiden tavoite ei liity yksinomaan ympäristöön, vaan tarkoituksena on myös ylläpitää kilpailukykyä suhteessa Kiinan, Japanin ja Yhdysvaltojen kaltaisiin maihin, missä on jo olemassa ympäristönormit raskaille hyötyajoneuvoille.
2.1.3

Euroopan alueellinen yhteistyö (Interreg) on koheesiopolitiikan ensisijainen tavoite. Se on kehys, jonka puitteissa jäsenvaltioiden julkiset ja yksityiset, valtiolliset, alueelliset ja paikalliset toimijat toteuttavat yhteisiä aloitteita, vaihtavat hyviä käytäntöjä ja suunnittelevat kehityspolitiikkansa sekä Euroopassa että sen ulkopuolella. Vaikka on monia tapauksia ja esimerkkejä, joissa tähän asti toteutetuista hankkeista on saatu lisäarvoa ja ne ovat tuottaneet kasvua lisääviä investointeja, eri ohjelmien kehyksiin liittyvillä puutteilla on kuitenkin seurauksensa, ja niitä on aiheellista analysoida kauden 2021–2027 uusissa rahoitusnäkymissä.
2.3

Euroopan komission ehdotukset ovat jatkoa toimenpiteille, joita pääomamarkkinaunionin luomiseksi on toteutettu sen jälkeen, kun se pantiin alulle vuonna 2015. Tavoitteena on lisätä tehokkaasti pääomaa ja sijoittaa se – kannattavuudesta riippuen – siten, että pääoma on kaikenlaisten yritysten ja myös pk-yritysten saatavilla.
4.4

jätelainsäädäntöön kuuluvat säädökset ovat myös merkittäviä. Jätepuitedirektiiviä on tarkasteltu useissa komitean lausunnoissa, ja ETSK on jatkuvasti tukenut jäsenvaltioille asetettavaa velvoitetta soveltaa jätehierarkiaa, jonka mukaan ensimmäisellä sijalla on jätteen syntymisen ehkäiseminen, jota seuraavat uudelleenkäyttö, kierrätys ja uusiokäyttö ja viimeisenä hävittäminen polttamalla ja sijoittamalla kaatopaikalle. ETSK on myös kehottanut velvoittamaan jäsenvaltioita ottamaan käyttöön laajennetun tuottajavastuun järjestelmiä. Lisäksi se on kehottanut vahvistamaan säännöksiä, joissa edellytetään erilliskeräyksen vahvistamista Useatkuuluvat säädökset ovat myös merkittäviä. Jätepuitedirektiiviä on tarkasteltu useissa komitean lausunnoissa, ja ETSK on jatkuvasti tukenut jäsenvaltioille asetettavaa velvoitetta soveltaa jätehierarkiaa, jonka mukaan ensimmäisellä sijalla on jätteen syntymisen ehkäiseminen, jota seuraavat uudelleenkäyttö, kierrätys ja uusiokäyttö ja viimeisenä hävittäminen polttamalla ja sijoittamalla kaatopaikalle. ETSK on myös kehottanut velvoittamaan jäsenvaltioita ottamaan käyttöön laajennetun tuottajavastuun järjestelmiä. Lisäksi se on kehottanut vahvistamaan säännöksiä, joissa edellytetään erilliskeräyksen vahvistamista ( 11 )